France Cukjati - Wikipedija, prosta enciklopedija

# France Cukjati

### Iz Wikipedije, proste enciklopedije

France Cukjati, slovenski teolog, zdravnik, politik, jezuit, * 15. februar 1943, Šentgotard pri Trojanah, Slovenija.

## [uredi] Življenjepis

Cukljati je leta 1964, ko je dokončal prvo stopnjo gradbene fakultete, vstopil v jezuitski red. V Zagrebu je pri jezuitih dokončal študij filozofije, nato pa v Frankfurtu diplomiral še iz teologije. Zatem se je vrnil v Slovenijo, izstopil iz jezuitskega reda in leta 1978 v Ljubljani dokončal še študij medicine.

Najprej se je zaposlil v zdravstvenem domu v Šiški, leta 1991 je postal direktor zdravstvenega doma na Vrhniki, tri leta pozneje pa je dobil koncesijo za zdravnika zasebnika. Aktivno je sodeloval tudi pri ustanavljanju zdravniške zbornice in bil štiri leta njen generalni sekretar.

V obdobju Bajukove vlade ga je Andrej Bručan, takratni minister za zdravstvo, imenoval za državnega sekretarja za osnovno zdravstvo. Na parlamentarnih volitvah leta 2000 je bil na listi Janševe SDS izvoljen za poslanca v Državnem zboru, dve leti kasneje pa je postal vodja poslanske skupine SDS. Javnost si ga je zapomnila kot strogo konservativnega politika, v spominu bo ostal kot pobudnik referenduma o zakonu o oploditvi z biomedicinsko pomočjo pri ter po stališčih o istospolnem partnerstvu in t. i. izbrisanih.

V Državni zbor je bil izvoljen tudi leta 2004, ravno tako na listi tokrat zmagovite SDS. Na ustanovni seji, 22. oktobra, je bil s skoraj dvotretjinsko podporo izvoljen za predsednika Državnega zbora.

## [uredi] Glej tudi

- seznam slovenskih zdravnikov
- seznam slovenskih teologov
- seznam slovenskih politikov
- seznam slovenskih poslancev
- seznam predsednikov Državnega zbora Republike Slovenije

## [uredi] Zunanje povezave

- Poslanska skupina SDS
- Stran predsednika DZ
- Mladina- Kdo je kdaj

Predsednik Državnega zbora Republike Slovenije |
--- | ---
France Bučar | Herman Rigelnik | Jožef Školč | Janez Podobnik | Borut Pahor | Franc Feri Horvat | France Cukjati

Vzpostavljeno iz »http://sl.wikipedia.org../../../f/r/a/France_Cukjati_eae0.html«

Kategorije: Predsedniki Državnega zbora Republike Slovenije | Rojeni leta 1943 | Živeči ljudje | Slovenski jezuiti | Slovenski politiki | Slovenski poslanci | Slovenski teologi | Slovenski zdravniki

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Nederlands